CELEX: 62015TN0435
Language: hr
Date: 2015-07-29 00:00:00
Title: Predmet T-435/15: Tužba podnesena 29. srpnja 2015. – Kolachi Raj Industrial protiv Komisije

5.10.2015   
            
            
               HR
            
            
               Službeni list Europske unije
            
            
               C 328/19
            
         Tužba podnesena 29. srpnja 2015. – Kolachi Raj Industrial protiv Komisije
   (Predmet T-435/15)
   (2015/C 328/20)
   Jezik postupka: engleski
   
      Stranke
   
   
      Tužitelj: Kolachi Raj Industrial (Private) Ltd (Karachi, Pakistan) (zastupnik: P. Bentley, QC)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu uredbu Komisije (EU) 2015/776 (1) u dijelu u kojem se:
               
                           —
                        
                        
                           (i) odbija tužiteljev zahtjev za izuzećem od svakog proširenja antidampinških mjera na uvoz bicikala poslanih iz Pakistana;
                        
                     
                           —
                        
                        
                           (ii) proširuje konačna antidampinška pristojba uvedena Uredbom Vijeća (EU) br. 502/2013 (2) na uvoz bicikala podrijetlom iz Narodne Republike Kine na uvoz bicikala koje je tužitelj poslao iz Pakistana; i
                        
                     
                           —
                        
                        
                           (iii) nalaže ubiranje navedene pristojbe na uvoz poslan iz Pakistana i registriran u skladu s člankom 2. Uredbe (EU) br. 938/2014 (3).
                        
                     
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe jedan tužbeni razlog, navodeći da je tuženik povrijedio članak 13. stavak 2. točku (b) Uredbe Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL 2009 L 343, str. 51.) (SL posebno izdanje na hrvatskom jeziku, poglavlje 11., svezak 30., str. 202.). Konkretnije, tuženik je primjenom članka 13. stavka 2. točke (b) povrijedio postupak i počinio pogrešku koja se tiče prava, te dao nedosljedno obrazloženje.
   
      (1)  Provedbena uredba Komisije (EU) 2015/776 оd 18. svibnja 2015. o proširenju konačne antidampinške pristojbe uvedene Uredbom Vijeća (EU) br. 502/2013 na uvoz bicikala podrijetlom iz Narodne Republike Kine na uvoz bicikala poslanih iz Kambodže, Pakistana i s Filipina, bez obzira na to imaju li deklarirano podrijetlo iz Kambodže, Pakistana i s Filipina ili nemaju (SL 2015 L 122, str. 4.)
   
      (2)  Uredba Vijeća (EU) br. 502/2013 od 29. svibnja 2013. o izmjeni Provedbene uredbe (EU) br. 990/2011 o uvođenju konačne antidampinške pristojbe na uvoz bicikala podrijetlom iz Narodne Republike Kine nakon parcijalne privremene revizije prema članku 11. stavku 3. Uredbe (EZ) br. 1225/2009 (SL 2013 L 153, str. 17.) (SL posebno izdanje na hrvatskom jeziku, poglavlje 11., svezak 125., str. 162.)
   
      (3)  Provedbena uredba Komisije (EU) br. 938/2014 оd 2. rujna 2014. o pokretanju istražnog postupka o mogućem izbjegavanju antidampinških mjera uvedenih Uredbom Vijeća (EU) br. 502/2013 na uvoz bicikala podrijetlom iz Narodne Republike Kine uvozom bicikala poslanih iz Kambodže, Pakistana i s Filipina, bez obzira na to imaju li deklarirano podrijetlo iz Kambodže, Pakistana i s Filipina ili nemaju, te o uvjetovanju takvog uvoza evidentiranjem (SL 2014 L 263, str. 5.)